Tyd | SkalkSkryf
« Vertroue en respek
Donkermaan 28/08/2011 »
Augustus 25, 2011 deur Louwie
Kry nie tyd om hier iets sinvols te skrywe nie. Die dae loop met `n spoed hier verby en voor jy weet is dit reeds weer Vrydag. Dit gaan dol. Daar is nie genoeg tyd om te doen wat jy moet doen nie, wat nog van dit wat jy wil doen.
Lees ek toevallig nou eendag oor tyd. Lees ek dat die mens se lewensduur gemiddeld maar omtrent 1000 maande lank is (as jy in Afrika woon, is dit omtrent 600 maande as jy gelukkig is!). As mens mooi daaroor dink, dan is een duisend maande nie regtig baie lank nie, veral nie as mens nog in ag neem dat `n mens sowat een derde van daardie toegerekende tyd (ongeveer 330 maande) in droomland deurbring nie.
Die tyd gespandeer in die kooi (veral soms!) kan nog as tyd goed gebruik beskou word, want sonder slaap kan ons sweerlik nie klaarkom nie. Wat erg is, is dat ons seker `n goeie 80% van die oorblywende wakker tyd by die werk deur worstel, of by die huis voor die rekenaar op facebook. Dit laat inderdaad baie min tyd oor om dinge te doen wat die lewe regtig die moeite werd maak (tensy jy natuurlik dink die lewe gaan net oor werk en alle ander dinge soos vakansie saam met jou gesin/geliefde of wat ook al vir ander as plesier deurgaan, is tydmors).
AC Grayling sê in sy boek 'The form of things' dat om by die huis te sit en niks doen nie is slegter as om op `n vliegtuig te spring en vir `n paar dae na eksotiese bestemmings te reis. Hy sê: "More life gets packed into the latter than the former – more perceptions, more thoughts, more memories, a greater range of feelings; and it is these , not repetition and stasis, that measure a life."
Hy reken jy moet soveel lewens in een leeftyd inpas as wat jy kan, of soos Walter Pater dit stel; … and be present always where the greatest number of vital forces unite in their purest energy? To burn always with this hard, gemlike flame, to maintain this ecstacy, is success in life."
Ek wil tog van beide Patel as Grayling verskil oor die benadering tot lewe. Vir my klink dit erg oppervlakkig. En dit is, tensy ons eers leer om, soos Tolle byvoorbeeld sê, teenwoordig' te wees elke oomblik van jou lewe, maak nie saak of jy op `n eksotiese strand lê en na mooi meisies kyk, en of jy besig is om skottelgoed te was in jou eie huis nie. En vreemd genoeg, as jy eers dié kuns bemeester het (om bewustelik te lewe) dan
maak dit regtig nie saak of jy op `n vreemde, eksotiese plek is waar die' vital forces unite' en of jy besig is om in jou tuintjie te skoffel nie. Dan is die opwinding, die 'more perceptions, more thoughts, more memories, a greater range of feelings' altyd daar waar jy is en jy hoef nie op `n vliegtuig te spring om eendag te kan sê "ek het suksesvol gelewe" nie.
Posted in Uncategorized | Tagged Tyd | 10 Kommentaar
op Augustus 26, 2011 at 3:38 nm Son
Ek dink mens het voluit gelewe as jy gedoen het wat vir JOU lekker is – of dit nou rondvlieg / boek lees / facebook doen / tweet of wat ook al is. Elkeen se persepsie van voluit lewe verskil definitief en dis eintlik 'n geval van "Live and Let Live!"
op Augustus 26, 2011 at 4:08 nm Andrew
Baie mooi foto daai eerste een.
op Augustus 26, 2011 at 6:29 nm Louwie
Ja Son, lekker is maar relatief. Die groot filosofiese vraag bly steeds: Is voluit lewe en sinvol lewe dieselfde ding?
Om Andrew se goed te gaan steel (meermale 😀 ) is dalk opwindend vir iemand, of om elke naweek in die disco deur te bring met pelle is dalk lekker, Maar aan die einde van `n lewe moet jy jouself af vra; was dit sinvol?
op Augustus 27, 2011 at 3:57 nm Andrew
Ja ek weet Son dink dis my dis my skuld dat daar by my ingebreek is. 'n Mens kan nie verwag dat misdadigers met hoë melanien vlakke verantwoordelik gehou kan word vir hul dade nie. Wat van Apartheid hoor ek jy vra.
Ek sweer, 'n honderd jaar van nou af sal hulle nog steeds Apartheid blameer.
En net om sout in my wonde te smeer het SAPS 'n konstabel aan my saak toegeken wat gebore was sonder 'n cerebral cortex. Sy kognitiewe vermoens is ehm, hoe se 'n mens dit nou … gekompromeer. Dit put my f#kken uit. Ek kan nie eers sy van uitspreek sonder dat die spoeg by my mond uitloop nie.
Shhhjisses … drank op hierdie stadium is vir my 'n sinvolle alternatief vir realiteit.
op Augustus 27, 2011 at 4:22 nm Son
Andrew! Moenie woorde in my mond le nie! Ek het nie gese dis jou skuld dat hulle by jou ingebreek het nie, maar hoeveel keer bliksem mens teen 180 km/h teen dieselfde muur vas, mmm? Dis Afrika die, get with the program 😉
More gaan jou kop seer wees van die drank ek dit gaan nog steeds Afrika wees ern jou goed gaan nog steeds gesteel wees. Ja, dis reality, my vriend
op Augustus 27, 2011 at 7:33 nm Andrew
Oe jy's sexy as jy kwaad is. 😆
BTW hulle het nie jou Gnompies gesteel nie. Dit moes ateiste gewees het die godelose fokkers.
op Augustus 28, 2011 at 6:36 nm Son
Andrew, dit was dalk juis Christelike inbrekers, wat besluit het om die goddelose feetjies eerder te los 😆
op Augustus 28, 2011 at 10:34 nm Louwie
Hulle het jou Gnompies gesteel? Of het hulle nie?
As hulle het kan dit net ateïste wees, want Chritsen diewe glo dwergies en feetjies is van die duiwel net soos vlinders en reënboë. Hulle sou dus nie daaraan geraak het nie.
Kan `n toordokter wees. As jy begin pyne in onnoembare plekke kry is dit waar hy naalde en spelde in jou Gnompies druk om jou te pynig. Dan moet jy `n Slamaaier gaan roep om die toordery te besweer.
Ek stem met jou saam, ons drink heeltemal te min om Afrika se aanslae te weerstaan.
op Augustus 29, 2011 at 9:20 vm demoerin
😆 Ek gaan uiterste persoonlik groei moet ondervind vir skottelgoedwas en stryk om betekenisvol en vreugdevol te kan wees.